section_heading: Izbori i Platformaška vlada u FBiH
paragraph_text: Živko Budimir, koji je na općim izborima 2010. izabran za zastupnika u Županijskoj skupštini Hercegovačko-neretvanske županije postao je predsjednik Federacije Bosne i Hercegovine odlukom visokog predstavnika Valentina Inzka u ožujku 2011. nakon duže političke krize. HSP BiH je postao dio Vlade koju je činio zajedno sa SDP-om, SDA i NSRB-om. Od ukupno 16 ministarstava, HSP BiH je dobio dva, a njezin član, Budimir, postao je predsjednik Federacije BiH. Dvije hrvatske stranke koje su dobile oko 90% glasova Hrvata - HDZ BiH i HDZ 1990 nisu ušle u novu Vladu, pa je uskoro nastala i duža politička kriza koja će u buduće biti produbljena raskidom odnosa između SDP-a i SDA, dvije najveće stranke u Vladi zvanoj "Platforma".